**29-րդ շաբաթ**

**Ամսաթիվ՝ —————————**

**Կրթական հարթակ՝ 6-րդ**

**ՈՒսուցիչ՝** —————————————————

**Դասագիրք՝ «Մայրենի 5», Դավիթ Գյուրջինյան**

**Նախորդ դասի կրկնություն։**

**Բառագիտություն-**

**Վերհիշել հետևյալ բառերի նշանակությունները՝**

* + - * *Բոսոր ——————————————*
      * *Դալկահար ——————————————*
      * *Սրտաբեկ ——————————————*
      * *Անպատճառ ——————————————*
      * *Եզր ——————————————*

**Վերհիշել հետևյալ բառերի հոմանիշները՝**

* + - * *Խորհել ——————————————*
      * *Ծաղրել ——————————————*
      * *Խնդագին ——————————————*
      * *Գին ——————————————*
      * *Իսկույն ——————————————*

**Վերհիշել հետևյալ բառերի հականիշները՝**

* + - * *Ընկնել ——————————————*
      * *Առաջ ——————————————*
      * *Հոգնել ——————————————*
      * *Խաղաղություն ——————————————*
      * *Խորամանկ ——————————————*

**Նոր դաս**

1. **Աշխատանքային տետրում արտագրիր և սովորիր հետ հետևյալ բառերի բացատրությունները․**
   * + - *Ի վիճակի լինել - կարողանալ*
       - *Ոտքերն ընկնել – խնդրել, աղաչել*
       - *Պատսպարել – վտանգից պաշտպանել, պաշտպանվելու տեղ տալ*
       - *Սևաթույր – մուգ սև*
       - *Վայրէջք – դեպի ներքև ուղղված լինել, իջնելու ընթացքը*
2. **Աշխատանքային տետրում արտագրիր և սովորիր հետևյալ բառերի հոմանիշները․**
   * + - *Վաճառել – ծախել*
       - *Գթալ – խղճալ*
       - *Ակնկալել - սպասել*
       - *Շնորհել – նվիրել*
       - *Վրդովվել - բարկանալ*
3. **Աշխատանքային տետրում արտագրիր և սովորիր հետ հետևյալ բառերի հականիշները․**
   * + - *Սկսվել – ավարտվել*
       - *Համբերատար – անհամբեր*
       - *Չնչին – հսկայական*
       - *Ապերախտ – երախտագետ*
       - *Լավություն – վատություն*

***Մշակույթ - Մեծ եղեռն***

**A picture containing nature, sunset

Description automatically generated**«Դուք հաշտվեցաք թուրքերուն հետ, բայց ինձ թույլ տվեք անհաշտ մնալու, ես թուրքի հետ չեմ կրնար հաշտվիլ մինչև իմ մահը։ Բայց ես ձեզ գուշակություն մը կուզեմ ընել և կուզեմ որ լսեք։ Եթե այս հեղափոխական կոչված թուրքերը օր մը ձեզ չի կախեցին, ես մարդ չեմ։ Օր պիտի գա, որ այս հեղափոխականներն ալ պիտի դառնան Սուլթան Համիտի պես գազան մը և բոլորիդ ալ պիտի հոշոտեն…»։ **Անդրանիկ Օզանյան**

#### **Ինչու՞ իրագործվեց Հայոց ցեղասպանությունը**

Երբ սկսվեց Առաջին համաշխարհային պատերազմը, երիտթուրքական կառավարությունը, ջանալով պահպանել թուլացած Օսմանյան կայսրության մնացորդները, որդեգրեց պանթուրքիզմի քաղաքականությունը, այն է, հսկայածավալ Թուրքական կայսրության ստեղծումը, որը պետք է տարածվեր մինչև Չինաստան, իր մեջ ներառելով Կովկասի, Միջին Ասիայի բոլոր թյուրքալեզու ժողովուրդներին: Ծրագիրը նախատեսում էր բոլոր ազգային փոքրամասնությունների թյուրքացում: Հայ բնակչությունը դիտվում էր որպես գլխավոր խոչընդոտ այս ծրագրի իրականացման ճանապարհին:

Թերևս Հայոց ցեղասպանությունը ծրագրված էր դեռ 1911-12 թթ., սակայն երիտթուրքերը որպես հարմար առիթ օգտագործեցին Առաջին համաշխարհային պատերազմի սկիզբը` այն իրագործելու համար:

#### **Որքա՞ն է Հայոց ցեղասպանության զոհերի թիվը**

Առաջին համաշխարհային պատերազմի նախօրեին Օսմանյան կայսրությունում ապրում էին երկու միլիոնից ավել հայեր: Շուրջ մեկուկես միլիոն հայ սպանվեց 1915-1923թթ. ժամանակահատվածում, իսկ մնացածները` կամ բռնի մահմեդականացվեցին, կամ էլ ապաստանեցին աշխարհի տարբեր երկրներում:

#### **Ցեղասպանության իրագործման մեխանիզմը**

Ցեղասպանությունը մարդկանց որևէ խմբի կազմակերպված բնաջնջումն է` նրանց հավաքական գոյությանը վերջ դնելու հիմնանպատակով: Հետևաբար, ցեղասպանության իրագործման համար անհրաժեշտ է կենտրոնացված ծրագրավորում և իրագործման ներքին մեխանիզմներ, ինչն էլ ցեղասպանությունը դարձնում է պետական հանցագործություն։

1915թ. ապրիլի 24-ին սկիզբ առած ձերբակալություններով և դրան հետևած հարյուրավոր հայ մտավորականների ոչնչացումով, սկսվեց հայ բնակչության բնաջնջման **առաջին փուլը**: Հետագայում աշխարհասփյուռ հայերը ապրիլի 24-ը սկսեցին նշել որպես Հայոց ցեղասպանության զոհերի հիշատակի օր:

Հայոց ցեղասպանության իրագործման **երկրորդ փուլը**` մոտ 60.000 հայ տղամարդկանց զորակոչն էր թուրքական բանակ, որոնք հետագայում զինաթափվեցին ու սպանվեցին իրենց թուրք զինակիցների կողմից:

Ցեղասպանության **երրորդ փուլը** նշանավորվեց կանանց, երեխաների, ծերերի ջարդով ու տեղահանությամբ դեպի Սիրիական անապատ: Տեղահանության ընթացքում հարյուր հազարավոր մարդիկ սպանվեցին թուրք զինվորների, ոստիկանների, քրդական ու չերքեզական ավազակախմբերի կողմից: Շատերը մահացան սովից ու համաճարակային հիվանդություններից: Հազարավոր կանայք ու երեխաներ ենթարկվեցին բռնության: Տասնյակ հազարավոր հայեր բռնի մահմեդականացվեցին:

Վերջապես, Հայոց ցեղասպանության **վերջին փուլը**` մասսայական տեղահանությունների և հայ ազգի դեմ իր իսկ հայրենիքում իրագործած զանգվածային բնաջնջումների բացարձակ ժխտումն է թուրքական կառավարության կողմից: Չնայած Հայոց ցեղասպանության միջազգային ճանաչման շարունակական գործընթացին` Թուրքիան ամեն կերպ պայքարում է Հայոց ցեղասպանության ճանաչման դեմ, այդ թվում օգտագործելով պատմության նենգափոխումներ, քարոզչական տարբեր միջոցներ, լոբբինգ և այլն:

**Հարցեր և առաջադրանքներ**

* + - 1. Ի՞նչ է ցեղասպանությունը կամ եղեռնը։
      2. Ո՞ր կուսակցության կողմից իրականացվեց հայոց ցեղասպանությունը։
      3. Որո՞նք էին հայոց ցեղասպանության պատմական և քաղաքական պատճառները։
      4. Ինչպիսի՞ փուլերով իրականացվեց հայոց եղեռնը։
      5. Քո կարծիքով ինչպիսի՞ն պետք է լինեն մեր այսօրվա քայլերը։

**Տնային հանձնարարություններ**

**Գրականություն – Առակ․ «Մարդը, որ ներել չէր ուզում» Նոր կտակարան /էջ 136/**

* Վարժ կարդա առակը և քո բառերով վերարտադրիր այն։
  + Ինչպե՞ս կմեկնաբանես այս առակը։
  + Քո կարծիքով ներելը հեշտ է, թե դժվար։
  + Ի՞նչ ես անում, երբ ընկերդ սխալ է գործում։
  + Քո կարծիքով ու՞մ են խորհրդանշում առակի հերոսները։

**Մշակույթ – Մեծ եղեռն**

* Սահուն կարդալ աշխատանքային փաթեթում ներառված դասանյութերը, կարողանալ վերարտադրել սեփական խոսքերով և պատասխանել նյութի վերաբերյալ հարցերին։